
Comunicat de presă – rezultatele obținute de absolvenții clasei a VIII-a
 la examenul de  evaluare  națională 


 	 Rezultatele  înregistrate la examenul de evaluare națională de către absolvenții clasei a VIII-a din județul Giurgiu (înainte de depunerea/soluționarea contestațiilor) au fost publicate pe site-ul dedicat - evaluare.edu.ro.
  	 Rata mediilor  mai mari sau egale cu 5 (cinci) este 75,2%, înregistrându-se o creștere cu 5,1 procente față de anul trecut. ( 70,51% în sesiunea 2023). 
            Județul Giurgiu este  situat pe poziția 14  în clasamentul la nivel național. 
Situația pe tranșe de medii este următoarea :
· 348 absolvenți au obținut medii cuprinse între 5,00-5,99 ;
· 341 absolvenți au obținut medii cuprinse între 6,00-6,99 ;
· 293 absolvenți au obținut medii cuprinse între 7,00-7,99 ;
· 240 absolvenți au obținut medii cuprinse între 8,00-8,99 ;
·  88 absolvenți au obținut medii cuprinse între 9,00-9,99 ;
·    1 absolent a obținut  media 10.
      	Precizăm că rezultatele au fost publicate  prin anonimizarea numelui și a prenumelui, pe baza unui cod unic alocat și comunicat fiecărui candidat. Măsura este în acord cu prevederile art. 5 și ale art. 6 din Regulamentul UE 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor - RGPD/GDPR).
Contestațiile pot fi depuse la centrele de examen sau transmise prin mijloace electronice, în zilele de 3 iulie  (în intervalul orar 16:00 - 19:00) și 4 iulie (în intervalul orar 8:00 - 12:00).
Candidații care depun/transmit contestațiile completează, semnează și depun/transmit și o declarație-tip în care se menționează că au luat cunoștință că nota acordată ca urmare a soluționării contestației poate modifica, după caz, nota inițială, prin creștere sau descreștere. Documentele sunt semnate și de către părinții/reprezentanții legali ai candidaților minori.
[bookmark: _GoBack]Rezultatele finale vor fi afișate marți, 9 iulie.

